फेफड़े और आंखों को भी नुकसान; चावल का मांड़, नींबू, बेकिंग सोडा से बर्तन धोना बेहतर
घरों में इस्तेमाल किए जाने वाले डिटर्जेंट पाउडर और बर्तन धोने वाले लिक्विड में मौजूद केमिकल हाथों की त्वचा को नुकसान पहुंचा सकते हैं। जानिए, इसके लिए क्या उपाय हैं।
घरों में इस्तेमाल किए जाने वाले डिटर्जेंट पाउडर और बर्तन धोने वाले लिक्विड हाथों की त्वचा को नुकसान पहुंचा सकते हैं। कपड़े धोने वाले डिटर्जेंट में सोडियम लौरेल सल्फेट, सल्फर ट्राईऑक्साइड, एथिलीन ऑक्साइड जैसे कई केमिकल पाए जाते हैं, जो त्वचा के लिए हानिकारक हैं।
स्किन स्पेशलिस्ट डॉक्टर कशिश कालरा के अनुसार डिटर्जेंट में फार्मेल्डिहाइड नाम का प्रिजर्वेटिव पाया जाता है। यह त्वचा के साथ-साथ फेफड़ों और आंखों के लिए भी नुकसानदायक है। रोजाना इसके संपर्क में आने से एक्जिमा, आंखों में जलन जैसी समस्या होने की आशंका रहती है।
डिटर्जेंट में पाए जाने वाले ब्लीच से रैशेज, लाल चकत्ते, सोरायसिस
डिटर्जेंट में ब्लीच भी मिलाया जाता है, ये सफेद या लाइट कलर के कपड़ों से दाग निकालने में मदद करता है। इससे हाथों में खुजली और एलर्जी होती है। डॉ. कालरा के अनुसार, ब्लीचिंग प्रोडक्ट्स के इस्तेमाल से कॉन्टैक्ट डर्मेटाइटिस हो सकता है, जिससे त्वचा में सूजन हो सकती है। ब्लीच में मौजूद केमिकल्स के कारण स्किन पर रैशेज, लाल चकत्ते, दाने, फ्लेकी स्किन की समस्या, छाले हो सकते हैं। कई बार ये समस्या इतनी अधिक बढ़ जाती है कि जल्द ठीक नहीं होती और सोरायसिस का रूप ले लेती है।
कपड़े धोने के डिटर्जेंट के इस्तेमाल से हाथों की त्वचा की नमी कम होने लगती है। वहीं खुशबूदार पाउडर बनाने के लिए इसमें ढेरों केमिकल्स मिलाए जाते हैं। इसलिए पाउडर की खुशबू नाक में जाते ही कई बार नाक में जलन और गले में खराश होने लगती है।
खबर से जुड़े इस पोल में अपनी राय दें
त्वचा सोख लेती है केमिकल्स, सूजन, एक्जिमा और एलर्जी कर सकती है परेशान
डिश वॉश सोप या लिक्विड को फोमिंग एजेंट, परफ्यूम, एंटीबैक्टीरियल और एंटीफंगल केमिकल मिलाकर बनाया जाता है। मगर, इसमें भी कुछ ऐसे एक्टिव एजेंट्स मिले रहते हैं, जो हमारे स्किन सेल्स को नुकसान पहुंचाते हैं। फोमिंग एजेंट अधिक होने के कारण डिश वॉश लिक्विड से बर्तन धोने के बाद भी उस पर दाग दिखते हैं।
ज्यादातर डिशवॉशिंग साबुन और लिक्विड को बनाने में सोडियम लारेल सल्फेट केमिकल का उपयोग किया जाता है।
डिटर्जेंट निकाल सकता है कपड़ों से रंग, कितना वॉशिंग पाउडर का इस्तेमाल सही
मशीन में कपड़े धोते हैं तो ध्यान रखें कि अधिक या लो क्वालिटी के डिटर्जेंट पाउडर का इस्तेमाल करने से कपड़े का रंग निकल सकता है, साथ ही कपड़े की क्वालिटी भी खराब हो सकती है। इसलिए अंदाज से वॉशिंग पाउडर यूज करने के बजाए पैकेट पर निर्देश पढ़कर ही इसका इस्तेमाल करें। कपड़ों पर दाग-धब्बे मिटाने के लिए केम‍िकल स्‍टेन का इस्तेमाल करने के बजाय कास्‍ट‍िक सोडा का इस्तेमाल कर सकते हैं। चाहें तो वॉशिंग पाउडर के इस्तेमाल के लिए मेजरमेंट कप रखें। इससे आपको आसानी होगी।
डिश वॉश लिक्विड की जगह चावल का पानी, नींबू, बेकिंग सोडा का करें इस्तेमाल
डिश वॉश लिक्विड या साबुन के कारण त्वचा पर खुजली, रैशेज, ड्राइनेस या दाने निकल रहे हैं तो बर्तन धोने के लिए नेचुरल चीजों का इस्तेमाल करें। इसके लिए बर्तन में सिरके को थोड़ी देर के लिए लगाकर दस मिनट के लिए छोड़ दें, फिर उस पर बेकिंग सोडा डाल कर नारियल के फाइबर से रगड़ें। नींबू को प्राकृतिक ब्लीच के रूप में जाना जाता है। वहीं, बेकिंग सोडा फ्रैगनेंस के लिए इस्तेमाल किया जाता है। आप बेकिंग सोडा में नींबू को मिला कर बर्तन को साफ करें।
चावल का पानी बर्तनों से तेल की चिकनाहट को हटाने के लिए एक अच्छा विकल्प है। चावल को पकाते समय ज्यादा पानी डालें और फिर बचा हुआ पानी फेंकने के बजाए रख लें। इसके बाद आप इस पानी में बेकिंग सोडा मिलाकर 5-10 मिनट के लिए छोड़ दें। इसके बाद इससे बर्तन साफ हो जाते हैं।
वॉशिंग सोडा और बोरॉक्स सॉल्यूशन मिलाकर बनाएं डिटर्जेंट
